পূর্ব ভারতের পশ্চিমবঙ্গ রাজ্যের জলপাইগুড়ি বিভাগে অবস্থিত কোচবিহার জেলার তুফানগঞ্জ মহকুমার অবস্থিত একটি ব্লক হলো **তুফানগঞ্জ ১ সমষ্টি উন্নয়ন ব্লক**। ব্লকটির ব্লকসদর তুফানগঞ্জ-এ অবস্থিত৷

ভূগোল
-----

কোচবিহার জেলা মূলত নিম্ন ডুয়ার্স অঞ্চলে অবস্থিত। এবং জলঢাকা নদীকে প্রমাণ ধরে কোচবিহার সমতলভূমি কে পূর্ব এবং পশ্চিম দুটি ভাগে বিভক্ত করা হয়। পূর্বদিকে অবস্থিত সমতলভূমি অর্থাৎ তুফানগঞ্জ ১ সমষ্টি উন্নয়ন ব্লকটি তুলনামূলকভাবে কম উচ্চতা বিশিষ্ট এবং হিমালয়ের পাদদেশে অবস্থানের কারণে জমি উত্তর থেকে দক্ষিণে সামান্য ঢালু। এই ব্লকের নদ-নদীগুলি উত্তর থেকে দক্ষিণ দিকে প্রবাহিত। নদী গুলি হল যথাক্রমে, রায়ডাক, দুধকুমার, কালজানি, ঘরঘরিয়া এবং গদাধর নদী।

তুফানগঞ্জ ১ সমষ্টি উন্নয়ন ব্লক এর উত্তর দিকে রয়েছে আলিপুরদুয়ার ২ সমষ্টি উন্নয়ন ব্লক (আলিপুরদুয়ার জেলা), পশ্চিম দিকে রয়েছে কোচবিহার ১ ও কোচবিহার ২ সমষ্টি উন্নয়ন ব্লক , পূর্ব দিকে রয়েছে তুফানগঞ্জ ২ ও আগমনী ব্লক (ধুবড়ী জেলা), দক্ষিণ দিকে রয়েছে দিনহাটা ২ সমষ্টি উন্নয়ন ব্লক। আন্তর্জাতিকভাবে ব্লকটির দক্ষিণ দিকে রয়েছে বাংলাদেশের কুড়িগ্রাম জেলার ভুরুঙ্গামারী উপজেলা।

তুফানগঞ্জ ১ সমষ্টি উন্নয়ন ব্লকটির সর্বমোট গ্রামীণ ক্ষেত্রফল ৩১৬. ৬১ বর্গকিলোমিটার৷  এখানে একটি পঞ্চায়েত সমিতি চোদ্দটি গ্রাম পঞ্চায়েত, ১৬১ টি গ্রাম সংসদ, ৭৩ টি মৌজা এবং ৭২ টি জনাধিষ্ঠিত গ্রাম রয়েছে।  তুফানগঞ্জ পুলিশ থানাটি এই ব্লকে পরিষেবা দান করে। 

তুফানগঞ্জ ১ সমষ্টি উন্নয়ন ব্লকের গ্রাম পঞ্চায়েতগুলি হলো; অন্দরণ ফুলবাড়ী ১ ও ২, বালাভুত, বলরামপুর ১ ও ২, চিলাখানা ১ ও ২, দেওচড়াই, ঢালপাল ১ ও ২, মরুগঞ্জ, নাককাটিগাছ এবং নাটাবাড়ী ১ ও ২।

জনতত্ত্ব
--------

### জনসংখ্যা

২০১১ খ্রিস্টাব্দের ভারতের জনগণনা অনুসারে তুফানগঞ্জ ১ সমষ্টি উন্নয়ন ব্লকের মোট জনসংখ্যা ২,৪৮,৫৯৫ জন, যার মধ্যে ৫,৩৩৯ জন শহরবাসী ও ২,৪৩,২৫৬ জন গ্রামীণ৷ ব্লকটিতে ১,২৮,৪১৫ জন পুরুষ এবং ১,২০,১৮০ জন মহিলা অর্থাৎ প্রতি হাজার পুরুষে ৯৩৬ জন মহিলা থাকেন। ছয় বৎসর অনূর্ধ্ব শিশু সংখ্যা ২৯,০৯০। ব্লকের ৪৬.২৬ শতাংশ অর্থাৎ ১,১৫,০০০ জন তপশিলি জাতি এবং ০.১৫ শতাংশ অর্থাৎ ৩৭৮ জন তপশিলি উপজাতি সম্প্রদায়ের অন্তর্ভুক্ত। 

২০১১ খ্রিস্টাব্দের জনগণনা অনুযায়ী তুফানগঞ্জ ১ ব্লকে একটি জনগণনা শহর রয়েছে, তা হলো:

* কামত ফুলবাড়ী

এছাড়াও এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: নাটাবাড়ী (৬১১৩), ছোট রামপুর দ্বিতীয়খণ্ড (৫৭৭৩), ঢালপাল (৭৩১৯), চাড়ালজানি (৬৫৩৪), ঐরাণী চিতলিয়া (৫০৩৬), জায়গীর চিলাখানা (৮৭১২), অন্দরণ ফুলবাড়ী (১৮২৬১), ঘোগারকুঠি প্রথমখণ্ড (১০৮২৬), চিলাখানা (৯২৬৩), মরাডাঙ্গা (৮৭৭৫), বলরামপুর (৩৪১১৩), দেওচড়াই (৭৮৪৯), চামটা (৮১৯০), দ্বীপরপার (৫২৫৬), নাককাটিগাছ (৪২৪৩), ঝলঝলি (৪০৭২), কৃষ্ণপুর (৫৭৪০), বালাভুত (১০০০৮) এবং ঝাউকুঠি (৪২৭৩)।

২০০১ খ্রিস্টাব্দে ব্লকটির জনসংখ্যা ছিল ২,২২,৯৯৩ জন। ২০০১ থেকে ২০১১ খ্রিস্টাব্দের মধ্যে তুফানগঞ্জ ১ সমষ্টি উন্নয়ন ব্লকে জনসংখ্যা বৃদ্ধির হার ১১.৪৮ শতাংশ।

### সাক্ষরতা

সর্বশেষ ২০১১ খ্রিস্টাব্দের জনগণনা অনুসারে তুফানগঞ্জ ১ সমষ্টি উন্নয়ন ব্লকে মোট সাক্ষর সংখ্যা ১৬১,৭৪৪ জন যা ব্লকটির ছয় বৎসরোর্ধ্ব জনসংখ্যার ৭৩.৬৯ শতাংশ, যেখানে পুরুষ সাক্ষরতার হার ৭৯.৭৮ শতাংশ অর্থাৎ ৯০,৪৭৬ জন এবং নারী সাক্ষরতার হার ৬৭.১৭ শতাংশ অর্থাৎ ৭১,২৬৮ জন সাক্ষর।

ভাষা ও ধর্ম
-----------

তুফানগঞ্জ মহকুমার দুটি ব্লক ও একটি পুরসভা শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ,

### ভাষা

তুফানগঞ্জ মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ৪৫৬৩১৯ জনের মধ্যে ৪৫১৯০৮ (৯৯.০৩%) জনের মাতৃভাষা ৷

| ক্রম | সমষ্টি উন্নয়ন ব্লকের নাম | সর্বমোট জনসংখ্যা - ২০১১ | সর্বাধিক প্রচলিত ভাষা | দ্বিতীয় সর্বাধিক প্রচলিত ভাষা | তৃৃতীয় সর্বাধিক প্রচলিত ভাষা | চতুর্থ সর্বাধিক প্রচলিত ভাষা | অন্যান্য ভাষাসমূহের জনসংখ্যা | পাই চিত্র |
| --- | --- | --- | --- | --- | --- | --- | --- | --- |
| ১ | তুফানগঞ্জ ১ | ২,৪৮,৫৯৫ | বাংলা - ২,৪৭,৫৯৫ (৯৯.৬০%) |  |  |  | অন্যান্য - ১০০০ | 



তুফানগঞ্জ ১ এ ভাষার পাই চিত্র
  বাংলা (৯৯.৬০%)  অন্যান্য (০.৪০%)

 |
| ২ | তুফানগঞ্জ ২ | ১,৮৬,৭২৬ | বাংলা - ১,৮৩,৭৪৮ (৯৮.৪১%) | হিন্দি - ১,৩৭৪ (০.৭৩%) | রাভা - ১,১৬২ (০.৬২%) |  | অন্যান্য - ৪৪২ | 




তুফানগঞ্জ ২ এ ভাষার পাই চিত্র
  বাংলা (৯৮.৪১%)  হিন্দি (০.৭৩%)  রাভা (০.৬২%)  অন্যান্য (০.২৪%)

 |
| \* | তুফানগঞ্জ পৌরসভা | ২০,৯৯৮ | বাংলা - ২০,৫৬৫ (৯৭.৯৪%) | হিন্দি - ৩৯৬ (১.৮৮%) |  |  | অন্যান্য - ৩৭ | 



তুফানগঞ্জ পৌরসভা এ ভাষার পাই চিত্র
  বাংলা (৯৭.৯৪%)  হিন্দি (১.৮৮%)  অন্যান্য (০.১৮%)

 |

পরিবহন
------

এই ব্লকে গোলোকগঞ্জ-নিউ কোচবিহার লাইনের রেলপথ রয়েছে এবং এই পথে অবস্থিত দুটি রেলস্টেশন হলো:

* তুফানগঞ্জ রেলওয়ে স্টেশন
* মরাডাঙ্গা রেলওয়ে স্টেশন

এই ব্লকের উপর দিয়ে ১৭ নং জাতীয় সড়ক দীর্ঘায়িত।

তথ্যসূত্র
---------

1. ↑  "Contact details of Block Development Officers"। *Cooch Behar district*। West Bengal Government। ২০১১-০৯-০২ তারিখে মূল থেকে আর্কাইভ করা। সংগ্রহের তারিখ ২০১১-০৩-২০।
2. 1 2  "Census of India 2001, Provisional Population Totals, West Bengal, Table - 4"। *Cooch Behar District (03)*। Government of West Bengal। সেপ্টেম্বর ২৭, ২০০৭ তারিখে মূল থেকে আর্কাইভ করা। সংগ্রহের তারিখ ২০১২-০৪-১২।
3. ↑
4. ↑
5. 1 2  Google maps
6. ↑
7. ↑
8. ↑
9. ↑  "Relation between Blocks & Gram Panchayats (GPs)"। Cooch Behar District Administration। সংগ্রহের তারিখ ২০১১-০৩-২০।
10. 1 2 3  "C.D. Block Wise Primary Census Abstract Data(PCA)"। *West Bengal – District-wise CD Blocks*। Registrar General and Census Commissioner, India। সংগ্রহের তারিখ ২১ অক্টোবর ২০১৮।
11. ↑
12. ↑
13. ↑